
HOTĂRÂRE NR. 5  /2025
privind stabilirea unor măsuri cu privire la salariile de bază pentru funcționarii publici și personalul contractual din cadrul aparatului de specialitate al primarului municipiului Vulcan, a instituțiilor și serviciilor publice fără personalitate juridică aflate în subordinea Consiliului local Vulcan
          Consiliul Local al Municipiului Vulcan, întrunit în ședința ordinară din data de 29.01.2025,
           Analizând Proiectul de hotărâre nr.5/1/7/23.01.2025 și Referatul de aprobare                                               nr. 5/1/8/23.01.2025 întocmit de către Primarul Municipiului Vulcan din care reiese necesitatea și oportunitatea adoptării unei hotărâri privind stabilirea unor măsuri cu privire la salariile de bază pentru funcționarii publici și personalul contractual din cadrul aparatului de specialitate al primarului municipiului Vulcan, a instituțiilor și serviciilor publice fără personalitate juridică aflate în subordinea Consiliului local Vulcan;
       Având în vedere Raportul nr.5/1/9/23.01.2025  al Compartimentului  resurse umane din cadrul aparatului de specialitate al Primarului municipiului  Vulcan.

           În baza avizului Comisiei de specialitate specialitate „Activităţi economico-financiare şi agricultură”, înregistrat  sub  nr.7/1/10/29.01.2025  a Consiliului local Vulcan;                  
           În conformitate cu prevederile:

·  art. I alin. (3) din O.U.G. nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea și completarea unor acte normative, precum și pentru prorogarea unor termene; 
·  art. 3 alin. (1), alin. (4), art. 11 alin. (1)-(4), art. 19 alin. (1), ale anexei nr. VIII (capitolul I -  secţiunea III, capitolul II – secţiunea IV) din Legea nr. 153/2017 – Legea cadru privind salarizarea personalului plătit din fonduri publice, cu modificările şi completările ulterioare;
· Art. 417 alin. (1), (2), art. 552 alin. (1) și anexei nr. 5 la O.U.G. nr. 57/2019 privind Codul administrativ, cu modificările și completările ulterioare;
· art. 1 din H.G. nr. 1506/2024 pentru stabilirea salariului de bază minim brut pe țară garantat în plată;
În baza art. 129 alin. (1), alin. (2) lit. a), alin. (3) lit. c), art. 136 alin. (1) şi ale art. 243 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare;
HOTĂRĂȘTE:
Art.1 Prin derogare de la prevederile art. 1 din Hotărârea nr. 260/2024 privind stabilirea salariilor de bază pentru funcționarii publici și personalul contractual din cadrul aparatului de specialitate al primarului municipiului Vulcan, a instituțiilor și serviciilor publice, fără personalitate juridică, aflate în subordinea Consiliului local Vulcan, salariile de bază pentru funcţionarii publici şi personalul contractual din cadrul aparatului de specialitate al primarului municipiului Vulcan, a instituţiilor şi serviciilor publice fără personalitate
 juridică aflate în subordinea Consiliului local Vulcan, în anul 2025, începând cu 1 ianuarie, se mențin la același nivel cu cel ce se acordă pentru luna noiembrie 2024, în măsura în care personalul ocupă aceeași funcție și își desfășoară activitatea în aceleași condiții.
Art.2Cu ducerea la îndeplinire a prezentei hotărâri, în condiţiile legii, se însărcinează Primarul municipiului Vulcan, prin Compartimentul Financiar contabilitate și Compartimentul Resurse umane din aparatul de specialitate.

Art.3Împotriva prevederilor prezentei hotărâri se poate face contestaţie în conformitate cu prevederile Legii nr. 554/2004 privind contenciosul administrativ, cu modificările şi completările ulterioare.
Art.4 Prezenta hotărâre se comunică Prefectului Judeţului Hunedoara, Primarului municipiului Vulcan, Compartimentului Administraţie publică locală, Compartimentului Financiar contabilitate, Compartimentului resurse umane şi se aduce la cunoştinţă publică.

Municipiul Vulcan, 29.01.2025

              Această hotărâre  fost adoptată cu    următoarele voturi:

            Total consilieri locali:19

             Prezenți:19

             Pentru  : 19
             Împotrivă:0

             Abțineri:0

